Document ID: /roh_data/filtered/fineweb-2-filterrobots_roh.jsonl.gz/22948

El «da casa val lumnezia» vivan 58 cussadentas e cussadents en treis partiziuns. Nossas habitontas e nos habitonts vegnan tgirai e cumpignai tenor basegns da nies persunal da tgira scolau. Sin ordinaziun dil miedi vegnan era organisadas ed exequidas fisio- ed ergoterapias en casa. Sper la cafetaria, la stanza polivalenta, il local da fimar, la stanza da sesidas, la caplutta ed igl atelier stattan era in salun da coiffeur e pedicura a disposiziun. Cussadentas e cussadents astgan endrizzar lur combras tenor giavischs persunals per aschia sesentir bein e sco «da casa» tier nus. Las purschidas multifaras fan plascher e dattan structuras e variaziun en lur mintgadi.